
Bestyrelsesmøde i Bønnerup Strands grundejerforening torsdag d. 12. april 2018 kl. 1800 hos Benthe Simonsen Til stede var Ole Mangor, Niels Hougaard, Arne Kjeldsen, Benthe Simonsen og Henrik List Christensen.
Dagsorden:
1. Referat fra sidste møde.
1. Bidrag til vedligeholdelse af græs ved majsmark.
1. Opråb vedr. affald.
1. Status på veje.
1. Status på vejbump.
1. Generalforsamling
                    a. kontingentnedsættelse 
                     b. kommentarer til regskab 2017 og budget 2019.
                     c. Udkast til dagsorden for generalforsamlingen. 
                     d. Udkast til bestyrelsens beretning for generalforsamling.
6.   Eventuelt.


Ad. pkt. 1 Godkendelse af referat fra sidste bestyrelsesmøde. 
Ingen bemærkninger.

Ad. pkt. 2 Bidrag til vedligeholdelse af græs ved majsmark.
Der er tale om majsmarken ved det fredede areal. Der ønskes tilkendegivelse fra generalforsamlingen om det er et emne, der skal bidrag til fra foreningens side.


Ad. pkt. 3 Opråb vedrørende affald.
Benthe havde udformet et forslag til  ”opråb” der skal hindre henkasting af affald ved containerne på Tangvej. ”Opråbet” sendes til medlemmerne pr. mail og om muligt ophænges beskeden i Vandværkets opslagskasser, ligesom emnet tages op på generalforsamlingen.

Ad. pkt. 4 Status på veje.
Niels forventer, at der udlægges støvdæmpende middel på vejene op til sommeren.
Der har tidligere været drøftet en igangsættelse af trafiktælling, der kan kortlægge trafiktallene på vjene i vores områder. Det undersøges, hvad en trafiktælling kan bruges til.
Bestyrelsen var enige om, at vores veje var i en meget fin stand.


Ad. pkt. 5 Status på vejbump.
[bookmark: _GoBack]Der er forsøgt med en ny form for vejbump, bl.a på Tangvej. Vejbumpet er billigere i anskaffelse, og det tyder på, at de har god holdbarhed og virkning, ligesom de ikke skæmmer området. Der vil fortsat blive lavet flere vejbump i området.


Ad. pkt. 6 Kommende  Generalforsamling.
a. Bestyrelsen vil foreslå uændret kontingent.
b. Regnskab for 2017 og budget for 2019 – ingen kommentarer.
c. Dagsorden  til Generalforsamling drøftet, herunder emner til bestyrelsesposter
d. Udkast til bestyrelsens beretning gennemgået og drøftet.
		

Ad. pkt. 6 Eventuelt.
Niels oplyste om en sag, hvor en nabo havde klippet/fældet et større antal træer på en nabogrund uden forudgående accept. Bestyrelsen er ikke part i sagen, men havde vejledt den forurettede. 


For referat Henrik List Christensen

